**Otázka č.1:**

V Súťažných podkladoch Zväzok 1 Pokyny pre uchádzačov v časti A2 Kritéria na vyhodnotenie ponúk a pravidlá ich uplatnenia v bode 3. Kritérium K2 - Kvalita tímu odborníkov Obstarávateľ požaduje pri Odborníkovi č. 1: Riaditeľ stavby – minimálna hodnota hodnotiacej stavby musí byť vo výške zmluvnej ceny minimálne 6 000 000 eur bez DPH.

V Prílohe B7 Podmienky účasti, časť III.1.3. Podmienky účasti vo verejnom obstarávaní týkajúce sa technickej spôsobilosti alebo odbornej spôsobilosti podľa § 34 v podčasti III.1.3.4.1 sa uvádza, Uchádzač je povinný preukázať, že Riaditeľ stavby – predstaviteľ Zhotoviteľa má prax za rozhodné obdobie 15 rokov za nasledovných podmienok:

a) Účasť na realizácií min. 1 projektu pri stavbách D alebo RC alebo ciest obdobného charakteru, ktorých súčasťou bola obmedzená premávka na D alebo RC, kde zmluvné podmienky vychádzali zo zmluvných podmienok FIDIC

b) z toho projekt musí byť vo výške zmluvnej ceny minimálne 5 000 000 eur bez DPH.

Môže Verejný obstarávateľ určiť konkrétne v akej zmluvnej cene má byť požadovaný projekt.

**Odpoveď č. 1:**

**Pre podmienky účasti platí hodnota projektu vo výške 5 000 000 eur**

**Pre kritérium K2 Kvalita tímu odborníkov platí hodnota projektu 6 000 000 eur**

**Otázka č. 2:**

V Súťažných podkladoch Zväzok 1 Pokyny pre uchádzačov v časti A2 Kritéria na vyhodnotenie ponúk a pravidlá ich uplatnenia v bode 8. Kritérium K7 – Kľúčové strojové vybavenie sa uvádza: Verejný obstarávateľ bude požadovať preukázanie vlastníctva alebo zmluvného vzťahu 1 ks stroja ako aj 1 ks záložného stroja pre rovnaký druh činnosti, na území SR v čase realizácie predmetu Zmluvy.

Myslíme si správne, že požadované doklady bude Obstarávateľ požadovať až od úspešného uchádzača.

**Odpoveď č. 2:**

**Nie. Všetci uchádzači musia preukázať vlastníctvo, alebo zmluvný vzťah k strojovému vybaveniu.**

**Otázka č. 3:**

V Prílohe B7 Podmienky účasti v časti III.1.2. Podmienky účasti vo Verejnom obstarávaní týkajúce sa finančného a ekonomického postavenia podľa § 33 zákona VO v podčasti III.1.2.2. Obstarávateľ požaduje záväzný úverový prísľub vo výške 1 000 000 eur. V Odôvodnení primeranosti podľa § 38 ods. 5 zákona požaduje výšku záväzného úverového prísľubu 3 000 000 eur.

Môže Obstarávateľ určiť konkrétnu výšku záväzného úverového prísľubu.

**Odpoveď č. 3:**

**Platí suma uvedená v podmienkach účasti t.j. 1 000 000 eur**

**Otázka č. 4:**

V Prílohe B7 Podmienky účasti v časti III.1.3. Podmienky účasti vo Verejnom obstarávaní týkajúce sa technickej spôsobilosti alebo odbornej spôsobilosti v časti III.1.3.4 v podčasti III.1.3.4.5. Kľúčový pracovník vo funkcii Projektant mostov musí spĺňať nasledovné kritéria:

V rozhodnom období 15 rokov musí predložiť zoznam projektov u ktorých vykonával zodpovedného projektanta / hlavného projektanta / zástupcu hlavného projektanta / kontroloval, minimálne 1 (dvoch) projektov v stupni DSP alebo DRS pre stavby mostov min. dĺ. 35 m.

Môže Obstarávateľ upresniť na koľkých projektoch mal požadovaný odborník vykonávať danú funkciu.

**Odpoveď č. 4:**

**V rozhodnom období 15 rokov musí predložiť zoznam projektov u ktorých vykonával zodpovedného projektanta / hlavného projektanta / zástupcu hlavného projektanta / kontroloval, minimálne 1 (jedného) projektu v stupni DSP alebo DRS pre stavby mostov min. dĺ. 35 m.**